**Franz Xaver Kraus** (født 18. september 1840 i Trier, død 28. september 1901 i San Remo) var en tysk katolsk prest kjent som oldtidsgransker, arkeolog og kirkehistoriker.

Han gjelder som en av grunnleggerne av den moderne kristelige arkeologi.

Liv og virke
------------

### Bakgrunn

Franz Xaver Kraus stammet fra en borgerlig familie fra Trier. Hans far var tegnelærer ved byens gymnasium. Etter skoleavslutning i 1858 trådte Kraus under innflytelse fra sin religiøse mor inn på Triers presteseminar. Årene 1860 til 1862 måtte han midlertidig avbryte opplæringen der av helsemessige og finansielle grunner; han tjente så til sitt livsunderhold som huslærer i franske adelsfamilier.

Han la seg under et opphold i Paris der han studerte selvstendig ikke minst ved Bibliothèque nationale de France, særlig etter kristelig arkeologi og kunst.

### Prest

23. mars 1864 ble han viet til katolsk prest av biskop Matthias Eberhard av Trier. Også deretter fortsatte han med studier i teologi og filologi, ved universitetene i Tübingen og Freiburg — der han i 1862 hadde mottatt doktorgrad i filosofi. Han ble der også doktor i yrologi i 1862 - og ved universitetet i Bonn. 

Han virket som katolsk sjelesørger i Pfalzel ved Trier.

Han ble i 1872 kalt til Strassburg som professor i kristelig arkeologi og historie og i 1878 til Freiburg som professor i kirkehistorie. 

Med sin strengt vitenskapelige innstilling ble han til et ledebilde, og med sin kritiske og polemiske publistikk (pseudonym: *Spectator*) til en gallionsfigur for tidens reformkatolisisme, men uten å tilslutte seg noen organisasjon eller noe parti med dette for øye.

### Vitenskapelig betydning og produksjon

Fader Frans Xavier Kraus har blant annet utgitt *Die christliche Kunst in ihren frühesten Anfängen* (1872), *Roma Sotterranea* (1873; 2. utgave 1879), *Realencyclopädie der Christlichen Altertümer* (2 bind, 1880—86), *Geschichte der christlichen Kunst* (1895—1908). Kraus har dessuten skrevet om Triers arkeologi (1868), om kunst og så videre i Alsace-Lorraine (4 bind, 1876—92), om kunstminnesmerker i Baden (3 bind, 1887—92), om kristne innskrifter i Rhinlandet (2 bind, 1890—94) med mere. Kraus har også utgitt en lærebok] i kirkehistorie (3 bind, 1872—73; 3. utgave 1887).

Referanser
----------

1. 1 2   Gemeinsame Normdatei, besøkt 24. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Brockhaus Enzyklopädie, Brockhaus Online-Enzyklopädie-id kraus-franz-xaver, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w6kj3jr7, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 11. desember 2014[Hentet fra Wikidata]

Litteratur
----------

* Braig, Zur Erinnerung an Frans Xaver Kraus (Freiburg, 1902)
* Hauviller, F.X. Kraus, ein Lebensbild aus der Zeit des Reformkatholizismus (Colmar, 1904; 2nd ed. Munich, 1905)
* Grauert in Historische Jahrbuch (1902), 238-44
* Kölnische Volkszeitung (1902, nos. 21, 22, 24)
* Kunstle, Notice biographique et bibliographique sur F. X. Kraus in Revue d'histoire ecclésiastique, III (1902), 431-41
* Sauer, in Kunstchronik, New Series, XIII (1901-2), cols. 225-33
* Deutsche Rundschau, CX (1902), 432-59
* Hurbin, F.X. Kraus und die Schweiz in Hochland, I, 2 (1904), 650-67
* Schrors, in Badische Biographien, V (Heidelberg, 1906), 424-42.
* Kraus, Franz Xaver i Christian Blangstrup, *Salmonsens Konversationsleksikon* (2. udgave, 1923)

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |